Ved Bindslev er de lige nu i gang med at gøre klar til harmonikatræf, men det kraftige regnvejr har skabt problemer.

Selvom der har været kraftig regn i Hjørring, så har beredskabet ikke haft vildt travlt. Det eneste sted de har måtte rykke ud for at pumpe vand væk, er ved Bindslev Harmonikatræf, hvor de er ved at gøre klar til træffet. Området er omdannet til en midlertidig campingplads, og det er et vådt område, derfor skal der ikke så meget til, før det bliver ekstra vådt. Beredskabet regner dog med, at man stille og roligt kan gøre klar til harmonikatræffet efter planen. Ved de andre steder i Hjørring og omegn, som har været meget ramt regn, er vandet gået i sig selv, så det har ikke været nødvendigt for beredskabet at pumpe vand væk her.